ตั้งใจพาพ่อกับแม่ไปทานอาหารที่ร้านนี้ และก็ไม่ผิดหวังค่ะ
ทางร้านบรรยากาศดีมาก มีจุดถ่ายรูปหลายจุด ในร้านมีสระน้ำ มีน้ำพุ และมีนักดนตรี
แต่แนวเพลงออกจะเพื่อชีวิตนิดหน่อย หรือเป็นเพราะวันที่เราไป เป็นนักร้องท่านนี้ก็ไม่รู้นะคะ

สามารถเลือกนั่งได้ทั้งกลางแจ้ง และในร่ม แต่วันที่เราไป เรานั่งในร่ม เพราะเป็นหน้าฝน
มาว่ากันในเรื่องของอาหาร 
เราสั่งอาหารไปหลายอย่าง
ปลากระพงลวกจิ้ม รสชาติโอเค ปลาสด น้ำจิ้มอร่อย
กุ้งแม่น้ำราดซอสมะขาม เมนูนี้คุณพ่ออยากทานค่ะ แต่รสชาติก็ไม่ทำให้ผิดหวังนะ
รสชาติออกหวาน ตามปกติ อร่อยดี ทานหัวกุ้งก็ได้ หย่อย
แกงส้มแป๊ะซะปลา (เราจำไม่ได้ว่าปลาอะไร) ปลาเนื้อแน่น อร่อย แกงส้มรสชาติเข้มข้นดีค่ะ
ห่อหมกมะพร้าวอ่อน อันนี้ก็อร่อยค่ะ เนื้อปลา ปลาหมึก ปูสด อัดแน่นอยู่ในมะพร้าวเลย

ราคาของอาหารสูงอยู่นะคะ แต่ก็เป็นเมนูทะเลทั้งหมด เช็คบิลไปเกือบ 2 พันค่ะ
แต่มื้อนั้นสำหรับ ความสุขไม่ได้อยู่ที่รสชาติอาหารนะ
ความสุขของเรา อยู่ที่พ่อแม่ได้ทานอาหารดีดี ในบรรยากาศดีดี
ที่เราอยากให้ท่านได้ทานเหมือนที่เราได้ทานค่ะ :)